ร้าน Taper อยู่ตรงทองหล่อ 13 ข้างๆร้าน Yamagoya ครับ ทางเข้าร้านค่อนข้างแคบครับ ต้องใช้ฝีมือการขับพอสมควร

ผมซื้อ voucher ในช่วง restaurant week และสั่งอาหารจานดังของที่นี่คือ world famous congee มาลองครับ

Fruit salad/ Wasabi Caesar salad แปลกตรงที่มีรสวาซาบิในน้ำสลัดด้วยครับ แต่รสชาติค่อนข้างจัด ตัว Fruit salad รสจะอ่อนกว่าครับ ส่วนผัก ผมคิดว่าไม่ค่อยสดกรอบเท่าที่คาดหวังครับ

Pasta Carbonara เป็นเส้นแบนออกนิ่มๆ รสครีมค่อนข้างเลี่ยนครับ

Cheese sandwich with ivy gourd soup ซุปตำลึงรสออกขมเฝื่อนๆ ช่วยตัดเลี่ยนของขนมปังได้ครับ แต่ชิ้นใหญ่มากเลยครับ

World famous congee เนื้อโจ๊กข้าวแดงเนียนระดังนึง มีความรู้สึกเหนียวหนืด เวลากลืนอยู่ครับ ทานกับไข่ต้ม ข้าวพอง เห็ด และหมูสามชั้น 

ปิดท้ายด้วยของหวาน Coconut pancake มีไอศกรีมมะพร้าว กับซอสคาราเมล อร่อยใช้ได้ ส่วน Berries Pancake เป็นแป้งช็อคโกแลต เนื้อมันร่วนๆครับ

ราคา: ราวๆ 600-700 ต่อคน

สรุป 3 ดาว (รวมพิเศษคะแนนกุ๊กหน้าตาดี 0.5 ดาวแล้ว)